Likumprojekts

**Grozījumi likumā "Par tiesu varu"**

Izdarīt likumā "Par tiesu varu" (Latvijas Republikas Augstākās Padomes un Valdības Ziņotājs, 1993, 1. nr.; Latvijas Republikas Saeimas un Ministru Kabineta Ziņotājs, 1994, 1., 13. nr.; 1995, 10., 22. nr.; 1996, 3., 13. nr.; 1997, 5., 21. nr.; 1998, 22., 23. nr.; 1999, 23. nr.; 2001, 24. nr.; 2002, 23. nr.; 2003, 14. nr.; 2004, 2. nr.; 2005, 8., 20. nr.; 2006, 7., 24. nr.; 2007, 24. nr.; 2008, 10., 24. nr.; 2009, 2., 12., 14. nr.; Latvijas Vēstnesis, 2009, 199. nr.; 2010, 99., 206. nr.; 2011, 99., 120. nr.; 2013, 128., 201. nr.; 2014, 228. nr.; 2015, 97., 122. nr.; 2018, 20., 188., 225. nr.) šādus grozījumus:

1. Papildināt 32. panta trešo daļu pēc vārda "tiesās" ar vārdiem "un Ekonomisko lietu tiesā".

2. Izteikt 42. panta ceturto daļu šādā redakcijā:

"(4) Ja apgabaltiesas tiesu kolēģijā ir vairāk par 12 tiesnešiem, var izveidot divas vai vairākas attiecīgā nosaukuma tiesu kolēģijas."

3.  73.1 pantā:

izteikt pirmās daļas 2. un 3. punktu šādā redakcijā:

"2) rajona (pilsētas) tiesas tiesnesis pieteicies uz tiesneša amata vakanci Administratīvajā rajona tiesā vai Ekonomisko lietu tiesā;

3) Administratīvās rajona tiesas tiesnesis pieteicies uz tiesneša amata vakanci rajona (pilsētas) tiesā vai Ekonomisko lietu tiesā;";

papildināt pirmo daļu ar 3.1 punktu šādā redakcijā:

"31) Ekonomisko lietu tiesas tiesnesis pieteicies uz tiesneša amata vakanci rajona (pilsētas) tiesā vai Administratīvajā rajona tiesā;";

izteikt otrās daļas 2. un 3. punktu šādā redakcijā:

"2) rajona (pilsētas) tiesas tiesnesis vai Ekonomisko lietu tiesas tiesnesis pieteicies uz tiesneša amata vakanci Administratīvajā apgabaltiesā;

3) Administratīvās rajona tiesas tiesnesis vai Ekonomisko lietu tiesas tiesnesis pieteicies uz tiesneša amata vakanci apgabaltiesā."

4. Papildināt pārejas noteikumus ar 101. un 102. punktu šādā redakcijā:

"101. Tieslietu padome līdz 2020. gada 1. februārim nosaka Ekonomisko lietu tiesas darbības teritoriju, tās atrašanās vietu un tiesnešu skaitu.

102. Ekonomisko lietu tiesa darbu uzsāk 2021. gada 1. janvārī."

Likums stājas spēkā 2019. gada 1. decembrī.

Ministru prezidenta biedrs,

tieslietu ministrs

J. Bordāns